

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.8 | 2024. gada 30. maijā |

 **16.**

**Par Ogres novada pašvaldības iekšējo noteikumu Nr.30/2024 “Grozījumi Ogres novada pašvaldības 2023. gada 21. decembra iekšējos noteikumos Nr. 26/2023 “Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu un pedagogu darba samaksu”” izdošanu**

 2023. gada 21. decembrī Ogres novada pašvaldības dome izdeva iekšējos noteikumus Nr. 26/2023 “Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu un pedagogu darba samaksu”, saskaņā ar kuriem tiek noteikts pirmsskolas izglītības grupu piepildījums, pedagogu un skolotāju palīgu amatu vienību skaits un pedagogu darba samaksa.

 Ņemot vērā, ka novada izglītības iestāžu pirmsskolas grupās izglītojamo skaits ir atšķirīgs un izvērtējot pirmsskolas mūzikas un sporta skolotāju esošo darba noslodzi, Ogres novada pirmsskolas izglītības iestāžu vadītāju un Ogres novada Izglītības pārvaldes speciālistu darba grupa secinājusi, ka būtu lietderīgāk un objektīvāk pirmsskolas mūzikas un sporta skolotāju darba slodzi noteikt atkarībā no izglītojamo skaita iestādē nevis grupu skaita.

###  Pamatojoties uz Valsts pārvaldes iekārtas likuma 72. panta pirmās daļas 1. punktu, Izglītības likuma 17. panta trešās daļas 3., 6. punktu, 60. panta trešo daļu un Ministru kabineta 2016. gada 5. jūlija noteikumu Nr. 445 „Pedagogu darba samaksas noteikumi” 27.1 un 29.2. punktiem,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdot Ogres novada pašvaldības iekšējos noteikumus Nr.30/2024 “Grozījumi Ogres novada pašvaldības 2023. gada 21. decembra iekšējos noteikumos Nr. 26/2023 “Kārtība, kādā Ogres novada pašvaldība nosaka pirmsskolas izglītības grupu piepildījumu, pedagogu un skolotāju palīgu amatu vienību skaitu un pedagogu darba samaksu”” (pielikumā).
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)